Suzy Solidor

**Suzy Solidor**, pe **Suzanne Louise Marie Marion** hervez hec'h anv ofisiel, ganet d'an 18 a viz Kerzu 1900 e Sant-Servan, ha marvet d'an 30 a viz Meurzh 1983 e Cagnes-sur-Mer, a oa ur ganerez vreizhat ha gallek, brudet e deroù hag e kreiz an , un aktourez (brudet gant ar film La Garçonne) hag ur romantourez c'hallek.

## He buhez
### Yaouankiz
Merc'h e oa da Louise Marie Adeline Marion. 28 vloaz e oa he mamm pa oa ganet Suzanne, e karter ar Big (La Pie) e Sant-Servan. 
 
Lavarout a rae Suzy e tiskenne eus Roparzh Surcouf abalamour ma oa matezh he mamm e ti Robert Henri Surcouf, paramantour hag alvokad kannad Sant-Maloù, hag a ziskenne eus ar moraer brudet. Ganet e vije bet ar verc'h diwar darempredoù ar politikour hag e vatezh. 
D'an 10 a viz Gwengolo 1907 e timezas Louise da Eugène Prudent Rocher, a anavezas ar verc'hig Suzanne, 7 vloaz d'ar poent, hag a zeuas neuze da vout **Suzanne Rocher**. Mont a reas an tiegezh neuze da chom nepell diouzh an tour Solidor e Sant-Servan. Pan eas Suzanne da Bariz er bloavezhioù 1920, e kemeras an anv **Suzy Solidor** diwar anv an savet e porzh Sant-Servan.
E 1916 e voe sur-mat e-touez ar Breizhadezed kentañ o tapout he mad-da-gas-karr, pa ne oa nemet 17 vloaz. 

Un tamm a-raok arsav-brezel 1918 e oa bet anvet da vleinerez ofiserien-uhel, ha gwelet e voe o vleinañ ambulañsoù e talbenn an Oise, hag an Aisne.

### Pariz
Goude ar brezel e teuas da chom da Bariz. War-dro 1920 e reas anaoudegezh gant Yvonne de Bremond d'Ars, a deuas da chom ganti hag a zeskas dezhi ar vicher a varc'hadourez kozhajoù. Dispartiañ a rejont e 1930, ha daremprediñ a reas Suzy Solidor meur a waz, en o zouez ar c'harrnijer Jean Mermoz.
Adalek 1933 e kanas er c'habared « La Vie Parisienne », un davarn diouzh ar c'hiz evit tud pinvidik betek 1946. Buan e voe bras he brud, gant he c'hanaouennoù martoloded, sot e oa al livourien ganti, hag al luc'hskeudennerien, ma veze gwelet en holl gelaouennoù diwar-benn ar c'hiz.

E-pad an Eil brezel-bed e veze darempredet he zavarn gant an ofiserien alaman; kanañ a rae evito doare gallek ar ganaouenn alamanek Lili Marleen, priziet gant soudarded ar Wehrmacht, a oa deuet da vout ur c'han-bale e kompagnunezhioù zo. Kanañ a reas ivez en abadennoù aozet evit an LVF. Se zo kaoz he devoe trubuilh da vare an Dieubidigezh, kaset e voe dirak ar Bodad Glanaat metoù an arzourien (gant tud all evel Tino Rossi), ha ret e voe dezhi paouez a ganañ e-pad ur pennad. 
 
E miz C'hwevrer 1949 e tigoras ur c'habared nevez e Pariz, anvet « Chez Suzy Solidor », straed Balzac. E dibenn ar bloavezhioù 1950 en em dennas e Cagnes-sur-Mer.

## Pezhioù-c'hoari
* C'hoari pezh a reas, menegomp: 
* *L'Opéra de quat'sous*, Bertold Brecht, e c'"hoariva an Étoile, e 1937, gant Raymond Rouleau ha Renée Saint-Cyr.
*  *L'École des hommes*, Jean-Pierre Giraudoux, e c'hoariva Michel, koulzad 1950-1951, pezh skrivet eviti ma c'hoari ul livourez na blij ket ar baotred dezhi.

## He filmoù
* *Escale* (1935), gant Jean Dalray
* *[[La Garçonne (film)|La Garçonne]]* (1936), aozet gant Jean de Limur, c'hoariet gant Marie Bell diwar romant Victor Margueritte).
* *La Femme du bout du monde* (1937), gant Jean Epstein
* *Ceux du ciel* (1941), gant Yvan Noé, gant Marie Bell ha Pierre Renoir. 

## He romantoù
* *Térésine*, Paris, Les éditions de France, 1939 (220 p.)
* *Fil d'or*, Paris, Les éditions de France, 1940 (217 p.)
* *Le Fortuné de l'Amphitrite*, Paris, Les éditions de France, 1941 (213 p.)
* *La Vie commence au large*, Bruxelles-Paris, Éditions du Sablon, 1944 (242 p.)

## He c'hanaouennoù

## Kelfilm
* *Suzy Solidor, un étrange destin*, film savet gant Alain Gallet, kelfilm 52 munut, Aligal Production ha France 3 Ouest, DVD.

## Levrlennadur
* Véronique Mortaigne, *Solidor, furieux baisers*, Le Monde, niverenn 19552, Meurzh 4 a viz Kerzu 2007
* Marie-Hélène Carbonel, *Suzy Solidor : Une vie d'amours*. Embannet gant *Autres Temps* e 2007 en dastumad Temps mémoire. 

## Notennoù


## Liammoù
*  30 a viz Meurzh 1983/Marv ar ganerez Suzy Solidor